Magne Nylenna

Magne Nylenna (født 12. oktober 1952 i Ålesund) er en norsk lege, professor emeritus i samfunnsmedisin ved Universitetet i Oslo.


== Utdanning og arbeid ==
Han ble cand.med. fra Universitetet i Oslo i 1977, spesialist i samfunnsmedisin i 1987 og dr.med. i Oslo i 1988. 
Han begynte sin karriere som distriktslege på Smøla fra 1979 til 1984, og var deretter stipendiat ved Institutt for allmennmedisin, Universitetet i Oslo. Fra 1987 til 2001 var han redaktør for Tidsskrift for Den norske lægeforening og fra 1994 har han også vært hovedredaktør for Kunnskapsforlagets Store Medisinske Leksikon. Han var generalsekretær i Den norske lægeforening fra 2002 til 2003, og fra 2003 til 2005 arbeidet han som prosjektleder i Sosial- og helsedirektoratet. 
Han ble professor II i samfunnsmedisin ved NTNU i 2003 og ved Universitetet i Oslo i 2006. Fra 2005 til 2017 har han vært redaktør for Helsebiblioteket og fra 2011 til 2016 også direktør for Nasjonalt kunnskapssenter for helsetjenesten (Fra 2016 er Kunnskapssenteret en del av Folkehelseinstituttet). I 2010–2011 var han fagdirektør i Helse- og omsorgsdepartementet og arbeidet med Nasjonal helse- og omsorgsplan.  


== Verv ==
Nylenna har hatt en rekke verv. Blant annet har han vært medlem av Vancouver-gruppen, (International Committee of Medical Journal Editors), det medisinske fakultetsstyret ved Universitetet i Oslo og Utvalget for lisenssaker og utenlandsmedisinere. Han har vært styremedlem i Det norske medicinske Selskab fra 1993 og er styreleder fra 2018, og han er medredaktør av Selskapets kvartalstidsskrift Michael. Han ledet Nylenna-utvalget som fremla utkast til helseforskningslov i NOU 2005:1. Fra 2008 til 2018 var han medlem, og fra 2014 leder, av hovedstyret ved Det norske Diakonhjem. Fra 2018 til 2020 var han styremedlem i Diakonhjemmet sykehus. 


== Bibliografi (utvalg) ==
(no) Publikasjoner av Magne Nylenna i forskningsdokumentasjonssystemet CRIStin(no) Bibsys Publikasjoner av Magne Nylenna i universitets- og høgskolebibliotekenes system BIBSYS


=== Bøker ===
1985 Kreft i almenpraksis. (Nylenna M, Gundersen S, Johannessen JV, red.) Oslo: Universitetsforlaget
1987 Kunnskap er makt – og bør deles med andre. (Nylenna M, Fugelli P, red) Oslo: Universitetsforlaget.
1991 Å drive praksis. Regler og råd for etablering og drift av praksis. (Nylenna M, red.) Oslo: Universitetsforlaget.
1992 Klar tale – tydelig tekst. Praktiske presentasjonsteknikker for leger og andre. (Nylenna M) Oslo: Universitetsforlaget.
1995 Utdanningshåndbok i samfunnsmedisin. (Nylenna M, red.) Oslo: Den norske lægeforening.
1998/1999 Store Medisinske Leksikon. 5 bind. 1. utgave. (Nylenna M, red). Oslo: Kunnskapsforlaget.
1998 Medisinsk mangfold – mangfoldig medisiner. (Heiberg A, Falkum E, Nylenna M, red.) Oslo: Universitetsforlaget.
2003 Helse for de mange. Lærebok i samfunnsmedisin. (Larsen Ø, Alvik A, Hagestad K, Nylenna M, red) Oslo: Gyldendal Akademisk.
2003 Med makten i sitt ord. Festskrift til Per Fugellis 60 årsdag. (Bjørndal A, Nylenna M red) Oslo: UniPub.
2004 Medisinsk ordbok. 6. utg.. (Nylenna M). Oslo: Kunnskapsforlaget,. 
2004 Legerollens mange muligheter. (Nylenna M, Jacobsen G, red) Oslo: Gyldendal Akademisk.
2005 Helseforskningsrett. (Simonsen S, Nylenna M) Oslo: Gyldendal Akademisk.
2005 Helse og nasjonsbygging. (Larsen Ø, Alsvik B, Nylenna M, Swärd E) Oslo: Gyldendal Akademisk..
2006 Livsstil og helse i Danmark og Norge. (Nylenna M, red.). Oslo: Det norske medicinske Selskab.
2006 Kvinneklinikken som ble medisinsk senter. (Larsen Ø, Nylenna M, red.) Oslo: Det norske medicinske Selskab.
2007 Store medisinsk leksikon. 5 bind. 2. utg. (Nylenna M, red.). Oslo: Kunnskapsforlaget.
2008 Publisere og presentere. Medisinsk fagformidling i teori og praksis (Nylenna M). Oslo: Gyldendal Akademisk.
2008 Samfunnsmedisin. (Larsen Ø, Alvik A, Hagestad K, Nylenna M, red.). Oslo: Gyldendal Akademisk.
2009 Medisinsk ordbok. 7. utg. (Nylenna M) Oslo: Kunnskapsforlaget.
2011 Fra utpost til utland. (Nylenna M, red.) Oslo: Det norske medicinske Selskab.
2012 Profiler og portretter i norsk medisin. (Larsen Ø, Nylenna M.) Oslo: Det norske medicinske Selskab.
2013 Mellom politikk og klinikk i hundre år. (Nylenna M red.) Oslo: Det norske medicinske Selskab.
2014 Helsetjenesten i Norge. Et overblikk. (Nylenna M) Oslo: Gyldendal Akademisk.
2015 Publisere & presentere. Medisinsk fagformidling i teori og praksis. (Nylenna M). 2. utgave. Oslo: Gyldendal Akademisk.
2015 Eyr - portrett av et tidsskrift. (Nylenna M, Larsen Ø). Oslo: Det norske medicinske Selskab.
2017 Medisinsk ordbok. 8. utg. (Nylenna M) Oslo: Kunnskapsforlaget.
2018 Planlegging for helse og trivsel. (Larsen Ø, Ridderstrøm G, Nylenna M). Bergen: Fagbokforlaget.
2019 Samfunnsmedisin på norsk. (Nylenna M). Oslo: Gyldendal Akademisk.
2020 Helsetjenesten I Norge. Et overblikk. 2. utg, (Nylenna M) Oslo: Gyldendal Akademisk.
2020 Eilert Sundt og folkehelsearbeidet (Stoltenberg C, Nylenna M,) Oslo; Nasjonalbiblioteket
2021 Helsespråk (Hem E, Nylenna M, red) Oslo: Det norske medicinske Selskab


== Priser ==
Nidarosprisen (hederspris i allmennmedisin) 1999
Den norske legeforenings pris for forebyggende medisin 2006
Leger i samfunnsmedisinsk arbeids hederpris 2007
Bengt I. Lindskogs språkpris (utdeles av Svenska Läkaresällskapet) 2015


== Eksterne lenker ==
(no) Publikasjoner av Magne Nylenna i forskningsdokumentasjonssystemet CRIStin
(no) Publikasjoner av Magne Nylenna i BIBSYS
Det norske medicinske Selskab
Michael
Nasjonal helse- og omsorgsplan